שיחה:פרסטרויקה

message: בערך מודגש הקשר של אנדרופוב לפרסטרויקה יותר ממה שהוא באמת. אנדרופוב אכן היה הפטרון של גורבצ'וב. אנדרופוב לאחר שעלה לשלטון אכן הזכיר בנאומיו את עניין השחיתות ומוסר העבודה הירוד ובאמת יצא בקמפיינים שניסו למגר אותם. גם בעניין הכלכלה הוא היה מודע שהכלכלה הסובייטית נמצאת בקיפאון. אבל בין זה לפרסטרויקה יש פער גדול. אנדרופוב לא דיבר על הסרת כבלי התכנון המרכזי אפילו במעט, הוא לא דיבר על בעלות פרטית או קולקטיבית (אפילו מוגבלת) על מפעלים והוא גם לא הזכיר את המושג השקעות זרות. הרפורמות הכלכליות שהיו בתקופת שלטונו של אנדרופוב היו מוגבלות ביותר, והתרכזו בעיקר במתן חופש פעולה גדול יותר למפעלים לנהל את משאביהם באופן יותר עצמאי- וגם ניסויים אלו נעשו במספר מצומצם של מפעלים. לכן אני מוריד את הקטע בו רשום שהוא הזמין אליו את טובי המומחים ושאל אותם מה מקור הבעיות ואלו ענו לו כי השיטה עצמה אינה יכולה לעבוד. אם למישהו יש הוכחה או משהו דומה מוזמן להגיב ולשנות. Superzohar •  שיחה 21:40, 22 במרץ 2007 (IST)
הקטעים:
"אנדרופוב קרא אליו את טובי המדענים הסוביטיים בתחום הכלכלה המתמטית ודרש מהם לומר לו את האמת - מדוע השיטה אינה עובדת. המדענים, בצעד נדיר של כנות ואומץ לב, הסבירו לאנדרופוב כי הבעיה איננה השחיתות וגם לא אופי האדם, אלא השיטה עצמה שפשוט אינה יכולה לעבוד. הסיבה היא, בפשטות, שלא ניתן לנהל מנגנון ענק כמו הכלכלה של האימפריה הסובייטית באופן אובייקטיבי לחלוטין. הבירוקרטיה הסבוכה של המעצמה הסובייטית מעכבת תהליכים."
"לא ברור באיזו מידה השתכנע אנדרופוב מהסברים אלו ועד כמה הוא היה נחוש לפעול בהתאם להם, אולם ממילא בתקופת שלטונו שנמשכה 16 חודשים בלבד, הוא לא היה מספיק לעשות הרבה במציאות הסוביטיית הסבוכה והמסורבלת, מצד שני ברור למדי כי הפרסטרויקה שבוצעה בסופו של דבר על ידי מיכאיל גורבצ'וב, שהיה ידיד אישי של אנדרופוב, נולדה מאותה דרישה של אנדרופוב לשמוע את האמת על השיטה האובייקטיבית של ברז'נייב."
replies: text: את הסיפור על זה שאנדרופוב הזמין אליו מדענים בתחום הכלכלה המתמטית ודרש מהם לומר לו את האמת, שמעתי ממישהו שהיה מעורב באופן אישי בביצוע הרפורמות בתקופת גורבצ'וב (הוא היה חבר בוועדות הממומחים שתפקידן היה ללמד את מנהלי החברות הגדולות לנהל). כמובן שבהתאם לאווירה בברית המועצות של אז, אני לא יכול להתחייב ב-100% שמדובר באמת עובדתית. נראה לי שהסיפור הוא אמין במידה סבירה יחסית למה שניתן לייחס לאנקדוטות היסטוריות. צריך לזכור שגם אם הרפורמות של אנדרופוב "התרכזו בעיקר במתן חופש פעולה גדול יותר למפעלים לנהל את משאביהם האופן עצמאי", הרי שמדובר בשינוי מהפכני בדרך המחשבה של השלטון הסובייטי ולדעתי חשוב להראות בערך שמבחינה היסטורית היה פה תהליך של שינוי שהתחיל כבר לפני גורבצ'וב. לכן אני מבקש להחזיר את הקטע לערך. אני לא מתנגד כמובן שהניסוח ישונה קצת כדי לעשות אותו יותר NPOV --Oshani 08:38, 9 באפריל 2007 (IDT)
thread_title: אנדרופוב והפרסטרויקה

message: ערך שונה ומעניין על נושא לא נפוץ. מתניה •  שיחה 23:14, 3 ביולי 2007 (IDT)
replies: text: האם יש בקהל מומחים לכלכלת רוסיה שיכולים לעשות בדיקה של הערך, ולהעריך את מצבו. א&ג מלמד כץ • שיחה 19:51, 5 ביולי 2007 (IDT)
replies: text: :עדכון מצב: במבט ראשוני נראה שהערך אינו רחב מספיק. יש צורך במשתמש שייקח על עצמו את הטיפול בערך. א&ג מלמד כץ • שיחה 16:59, 9 ביולי 2007 (IDT)
replies: text: ::הערך הזה הוא קצרמר - אין אוליגרכים, אין השפעה על מדינות מזרח אירופה, אין השפעה על מדיניות מכירת הנשק למזרח התיכון ואלו הם הדברים בהצצה ראשונית. לא ברור לי איך הוא התגלגל לדף הזה. טרול רפאים 21:40, 10 ביולי 2007 (IDT)
replies: text: :::הערך באמת לא נוגע במספר נקודות שקשורות לפרסטרויקה. יש צורך להרחיבו בהתאם לנקודות אלו, ועם זאת, לא בטוח שיש לסווגו כקצרמר (טרול רפאים - לשיקול דעתך). נקווה לראותו שוב ברשימת ההמתנה בעתיד. א&ג מלמד כץ • שיחה 09:27, 11 ביולי 2007 (IDT)
thread_title: מתוך דיון המלצה

message: "פרסטרוייקה... היא רפורמה כלכלית שהתבצעה בברית המועצות החל מיוני 1987 עד התמוטטותה"... עד התמוטטותה של מה? של ברית המועצות או של הפרסטרוייקה? Fade to Black 22:01, 25 בספטמבר 2007 (IST)
thread_title:  ניסוח הפסקה הראשונה 

message: של לנין?! 109.65.139.52 11:27, 16 ביולי 2014 (IDT)
replies: text: תוקן. דוד א. - שיחה 16:12, 16 ביולי 2014 (IDT)
thread_title:  תוכנית החומש